ที่ มท ๐๘๑9.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2564

เรื่อง ขอความร่วมมือประชาสัมพันธ์และจัดกิจกรรมรณรงค์ด้านอนามัยสิ่งแวดล้อม เนื่องใน 4 กรกฎาคม
 วันอนามัยสิ่งแวดล้อมไทย ปี 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือ สธ 0924.03/ว 3786 ลงวันที่ 11 มิถุนายน 2564 จำนวน 1 ชุด

 ด้วยกรมอนามัยได้ดำเนินงานโครงการวันอนามัยสิ่งแวดล้อมไทยมาอย่างต่อเนื่องตั้งแต่ปี 2558 เพื่อสำนึกในพระกรุณาธิคุณของศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์
อัครราชกุมารี กรมพระศรีสวางควัฒน วรขัตติยราชนารี ที่ทรงมีพระกรุณาธิคุณพระราชทานพระอนุญาต
ให้วันที่ 4 กรกฎาคมของทุกปีเป็น “วันอนามัยสิ่งแวดล้อมไทย” โดยในปี 2564 มีการดำเนินงานโครงการ
วันอนามัยสิ่งแวดล้อมไทย ภายใต้หัวข้อ “อนามัยสิ่งแวดล้อมไทย มิติใหม่สู่ความท้าทายในอนาคต”
(New Era of Thai Environmental Health towards Future Challenges) ซึ่งมีการจัดกิจกรรมรณรงค์ด้านอนามัยสิ่งแวดล้อม รายละเอียดปรากฏตามสิ่งที่ส่งมาด้วย

ในการนี้ กรมส่งเสริมการปกครองท้องถิ่น ขอให้จังหวัดประชาสัมพันธ์และขอความร่วมมือ
องค์กรปกครองส่วนท้องถิ่นร่วมจัดกิจกรรมรณรงค์ด้านอนามัยสิ่งแวดล้อม เนื่องใน 4 กรกฎาคม วันอนามัย
สิ่งแวดล้อมไทย ปี 2564 ภายใต้หัวข้อ “อนามัยสิ่งแวดล้อมไทย มิติใหม่สู่ความท้าทายในอนาคต”
(New Era of Thai Environmental Health towards Future Challenges)

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



ร.อสถ. ...............................

ผอ.กสธ. ............................

หน.กง.ปร. .........................

จนท. ……….……...…………...

กองสาธารณสุขท้องถิ่น

กลุ่มงานป้องกันโรคติดต่อ

โทรศัพท์ ๐-๒๒๔๑-7225 โทร. 08-1174-3738

ผู้ประสานงาน นางสาวรัตนาภรณ์ สองแก้ว / นายวิวัฒน์ กิตติยะอำพล